User:Jesus-Angel Prieto/sandbox

FERIDA OBERTA (film documental)
Ferida oberta: cercant l'empatia és un documental, ideat i realitzat per Rosa Botella (psicòloga) i Jesús-Àngel Prieto (cineasta), que intenta aproximar-se al conflicte català des del vessant afectiu i emocional.

* DESCRIPCIÓ
Des del juny del 2018 fins al febrer del 2019, els autors vàrem entrevistar a 29 persones preguntant-los si el conflicte polític els havia afectat en l'àmbit emotiu, en el seu estat d'ànim, les seves relacions familiars, d'amics o laborals. La voluntat dels autors era verificar si el procés català (la voluntat d'una part de la població i dels seus líders de provocar la independència de Catalunya), havia anat més enllà d'un debat polític, i havia generat un trencament social de caràcter emocional amb conseqüències constatables.

Les preguntes han estat aquestes: el procés català ha afectat les teves relacions afectives? Ha generat dificultats de relació en l'àmbit familiar, d'amistats o laborals? Ha canviat el vostre entorn relacional de manera transitòria o bé permanent? Podreu superar aquesta situació?

La recerca dels participants ha estat a partir d'amics i d'amigues, familiars, companys i companyes de feina, amics d'amics... cercant un contacte que facilités una conversa propera. Evidentment hem cercat persones de diferents sectors laborals, polítics, acadèmics, sindicals, de gènere, d'edat i d'ubicació geogràfica. Volíem presentar un conjunt de persones que representessin transversalment el cos social: des de persones de certa rellevància acadèmica o política, a persones de "peu de carrer", tot entenen que les opinions i les vivències responen a aquell principi democràtic d'igual valor: "una persona, un vot".

Les entrevistes -fetes entre el juliol de 2018 i el febrer del 2019- reviuen l'impacte dels fets polítics de setembre i octubre del 2017, període que sens dubte va ser d'una alta intensitat. L'aposta formal va ser filmar als entrevistats en el seu espai més còmode, creant una relació personal i amb una cinematografia directa i respectuosa. No s'utilitza música per sota de les seves veus, per no incorporar continguts comunicacionals intencionats, així com s'ha consensuat amb tots els participants els resultats dels seus comentaris en l'edició final.

En un documental la idea és el motor del projecte, però són els participants els autèntics creadors del guió. En aquest sentit el treball d'edició intenta endreçar aquests continguts generant un diàleg, un fil conductor que vagi creant un meta-discurs on cada participant juga un paper complementari. Els realitzadors varen anar recopilant (amb una petita càmera) visions intuïtives i directes del paisatge de Catalunya, durant el temps de rodatge de les entrevistes, sense anar a cercar esdeveniments o espais específics, només aquells que casualment s'anaven trobant. Aquestes imatges apareixen puntuant el discurs, generant continguts de caràcter més metafòric que directe.

Es va prendre la via judicial per resoldre el conflicte, ara (2020) sembla que s'inicia la via política, però no podem oblidar l’esfera emocional: FERIDA OBERTA, un documental a la recerca de l’empatia perduda.

* FITXA
IDEA I REALITZACIÓ Rosa Botella i Jesús-Ànel Prieto MÚSICA Irina Prieto MESCLES DE SO François Liétout ETALONATGE Martín Tarifeño IMATGE GRÀFICA Anna Viladevall PRODUCCIÓ EXECUTIVA Jaume Vilalta PRODUCTORA LUKIMEDIA

País d’origen Catalunya Estrena 2020 Durada 114 min Idioma original Català/ castellà Pressupost: producció independent autofinançada

Gènere : Documental Tema: impacte emocional del procès català

* REFERÈNCIES
https://cronicaglobal.elespanol.com/politica/documental-analiza-heridas-abiertas-proces-independentista_314057_102.html https://www.elconfidencial.com/espana/cataluna/2020-02-07/proces-ferida-oberta-fractura-social-cataluna_2443163/ https://www.diaridegirona.cat/opinio/2020/02/08/lhumor-cura-ferides/1028119.html https://www.elplural.com/opinion/cataluna-herida-abierta_233048102 https://cronicaglobal.elespanol.com/politica/jesus-angel-prieto-no-independentistas-excluidos_318557_102.html https://www.elperiodico.com/es/opinion/20200222/heridas-abiertas-documental-costes-personales-proces-xavier-sarda-7858552